OpenLLM-France/wikimedia huggingface dataset:
# Junio Valerio Borghese

Junio Valerio Scipione Ghezzo Marcantonio Maria Borghese, ganet d'ar 6 a viz Even 1906 hag aet da Anaon d'ar 26 a viz Eost 1974, a oa ur c'homandant er morlu italian e-pad ren Benito Mussolini hag ar Strollad Broadel Faskour. Goude an Eil Brezel-bed e oa chomet leal d'an ideologiezh faskour. Lesanvet e oa bet neuze ar Priñs Du. E 1970 en doa kemeret perzh e steuñv un taol-stad gant nevez-faskourien, lesanvet ar Golpe Borghese gant ar mediaioù ur wech dizoloet. Goude ar c'hwitadenn e oa skampet kuit da Spagn Franco hag eno e chomas betek e varv e 1974.

## Marv

Lakaet a gostez a-fed politikerezh met ivez gant e familh, gwelet e oa evel "falskredour" ha paotr ar penn pellañ a lakae diaes ar peurrest eus ar familh nobl. Junio Valerio Borghese a zo marvet en un doare iskis ha trumm e Cádiz, Bro-Spagn, dres goude koan d'ar 26 a viz Eost 1974, pa oa 68 vloaz Hervez an testenniñ marv, orin ar marv a oa "pancreatitis kreñv"; iskis eo rak ur mezeg a oa tremenet da welet ar priñs un nebeud devezhioù a-raok hag en doa embannet e oa yac'h. Posupl eo e vefe bet ampoezonet Borghese gant arsenik..
Beziet eo bet e chapel ar familh Borghese er Basilica di Santa Maria Maggiore, e Roma.

## Levrlennadur

* Jack Greene; Alessandro Massignani (2004). The Black Prince and the Sea Devils: The Story of Prince Valerio Borghese and the Elite Units of the Decima MAS. Da Capo Press. ISBN 0-306-81311-4.

## Notennoù ha daveennoù

* ↑ (2004) The Black Prince and the Sea Devils : the story of Valerio Borghese and the elite commandos of the Decima MAS, 1., Cambridge, Mass. : Da Capo Press. 234–235 p. ISBN 978-0306813115.
* ↑ Borghese: indigestione o veleno?. Kavet : 8 a viz Kerzu 2014.
# Juluen Sklison

Juluen Sklison (Julien Hyacinthe Joseph Marie Clisson en ti-kêr), ganet e Plistin (Aodoù-an-Hanternoz, Breizh) d'an 19 a viz Kerzu 1883 ha marvet e Lannuon (Aodoù-an-Hanternoz) d'ar 24 a viz Meurzh 1945 (person Servel e oa d'ar c'houlz-se), a oa un den a iliz hag ur skrivagner brezhoneg.

## E vuhez

Kroget gant e studioù e skol ar frered e Plistin ez eas da gloerdi bihan Landreger (Aodoù-an-Hanternoz) a-raok mont da gloerdi bras Sant-Brieg (Aodoù-an-Hanternoz). Beleget e voe d'ar 5 a viz Here 1907 hag anvet da gure e Lanvaeleg (Aodoù-an-Hanternoz) kenkent ha 1908. Kemer a reas perzh er Brezel-bed kentañ hag eñ gloazet e Mouilly (Meuse) e 1918. Distro d'e gorn-bro e voe anvet da gure e Landreger e 1919 kent mont da berson da bPlounerin (Aodoù-an-Hanternoz) e 1927. E 1929 e voe kaset da Servel, ur gumun gozh e-kichen Lannuon, e-lec'h ma chomas betek e varv.

## Ar skrivagner

Forzhig a bennadoù liesseurt — barzhonegoù, kanaouennoù ha kantikoù — a voe savet gantañ, bet embannet e kelalouennoù ar mare evel Arvorig, Breiz ha Kroaz ar Vretoned. Meur a anv-pluenn en devoa bet, ar re anavezetañ eo "Paotr Juluen" ha "Gour-Na-Gil" e-touez "Abistin", "J.C.", "P.C.P.", "P.J.", "Menez Laouenan Avel", "Skrilh Plounerin" hag "Ur brezoneger kozh". Ur pezh-c'hoari a voe savet gantañ :
* An Ankelc'her, bet embannet e Brest (Penn-ar-Bed) e 1927 (An Ankelc'her war Wikimammenn.),
Anavezet eo, dreist-holl, evit e romant An Tornaod, bet embannet e 1935 e Gwengamp ivez.
Eñ eo ivez a gempennas pozioù Kantik Zant Ervoan, bet savet gant an Aotrou Jean François Le Pon (1848-1898) kent. Graet e voe kement-se pa oa Juluen Sklison kure e Landreger : astennet gerioù ar c'hantik gantañ e voe embannet Kantik Zant Erwan e-barzh al levrig Recueil de Cantiques A SAINT YVES e 1936 (LES PRESSES BRETONNES - SAINT-BRIEUC).

## An troour

Ur pezh-c'hoari a voe troet gantañ :
* 1929 : Berta ar Gêr-Nevez, Evel ma pardonomp..., Imprimerie Suberbie, Gwengamp (Aodoù-an-Hanternoz) (Evel ma pardonomp... war Wikimammenn.).

## Levrlennadur

* Lukian Raoul, Geriadur ar skrivagnerien ha yezhourien, Al Liamm, 1992.

## Daveenn

* ↑ Akt ganedigezh Juluen Sklison, dielldi Aodoù-an-Arvor
* ↑ Moullerez, 4, ru ar C'hastell.
* ↑ Éditions d'Arvor.
* Sellet er Wikimammenn : Juluen Sklison.
# Jumella

Jumella zo ur gumun eus Spagn e Rannvro Murcia.
# Juninho Pernambucano

Juninho Pernambucano, pe Antônio Augusto Ribeiro Reis Júnior, anavezetoc'h evel Juninho hepmui, ganet e Recife, kêr-benn Pernambuco, e Brazil, d'an 30 a viz Genver 1975, zo ur melldroader etrebroadel brazilian. Deuet eo da vezañ gall e 2007.
Kampion Brazil eo bet div wech ha kampion Bro-C'hall seizh gwech. C'hoariet en devoa evit an Olympique lyonnais etre 2001 ha 2009. E 2009-2010 edo o c'hoari e kleub Al Gharrafa Doha, e Qatar.
# Bedlinog

Bedlinog zo ur gumuniezh e kontelezh Merthyr Tudful, Kembre, 26.4 km eus Kerdiz. E 2011 e oa poblet gant 3 178 a dud, ha 306 anezho (9.6%) a oa kembraegerien.

## Daveoù

* ↑ Statistical bulletin: 2011 Census: Key Statistics for Wales, Mawrth 2011 Swyddfa Ystadegau Cenedlaethol (The Office For National Statistics)
Abercanaid • Beddllwynog • Cefn Coed y Cymer • Dowlais • Pentrebach • Pontsticill • Treharris • Trelewis • Troedyrhiw • Merthyr Tudful • Mynwent y Crynwyr •
# Bedmar y Garcíez

Bedmar y Garcíez zo ur gumun e proviñs Jaén, en Andalouzia.
# Bedonia

Bedonia zo ur gumun eus Proviñs Parma e rannvro Emilia-Romagna.
# Bedulita

Bedulita zo ur gumun eus Italia, e proviñs Bergamo, e rannvro Lombardia.
# Bedum

Bedum (distagañ ) a zo ur gumun hag ur gêr e proviñs Groningen en Izelvroioù. Unan eus ar c'hêrioù brasañ a zo tro-dro da gêr Groningen eo. Ar c'hêrioù ha kêriadennoù da-heul a ya d'ober kumun Bedum : Bedum, Noordwolde, Onderdendam, Zuidwolde, Ellerhuizen ha Westerdijkshorn. Un ti-gar a zo e Bedum.

## Tour stouet Bedum

Un tour stouet a zo en iliz Sant Walfridus, 36 metrad uhelder dezhañ. Jedet ez eus bet ez eo brasoc'h e gorn evit hini tour Pisa. Ma vefe an daou dour a vent heñvel, e vefe brasoc'h dilec'h hini Bedum eus 6 cm.

## Kuzul-kêr

E kuzul-kêr Bedum ez eus 15 dileuriad. Er mare-mañ (dibenn 2009) n'eus maer ebet.
* PvdA : 4 dileuriad
* CDA : 4 dileuriad
* Gemeente Belangen : 3 dileuriad
* ChristenUnie : 3 dileuriad
* VVD : 1 dileuriad

## Notenn

* ↑ Dutch say Pisa no longer Europe's most leaning tower, Reuters, 28 a viz Eost 2009

## Liamm diavaez

* Kartenn Bedum e 1868
# Bedřich Smetana

Bedřich Smetana, ganet d'an 2 a viz Meurzh 1824 e Litomyšl, ha marvet d'an 12 a viz Mae 1884 e Praha, a oa ur sonaozour tchek. Brudet eo e varzhoneg simfoniek Vltava (Moldau en alamaneg), an eil en ur rummad a c'hwec'h anvet Má vlast ("Ma Bro"), hag e c'hoarigan Prodaná nevěsta (Kefrisa gwerzhet).

## Liammoù diavaez

* Sonaozourien Bohemia
# Bee (Piemonte)

Bee zo ur gumun eus Italia e proviñs Verbano-Cusio-Ossola e Piemonte.
# Bedollo

Bedollo zo ur gumun en Italia, e proviñs Trento, e Trentino-Alto Adige.
# Bedotiidae

Atheriniformes :
| Melanotaenia Praecox ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Atheriniformes |
| Kerentiad : | Bedotiidae |
| D'ar vevoniezh e tenn ar pennad-mañ. ||
Ar Bedotiidae a zo ur c'herentiad a besked kavet e Madagaskar hepken. Ennañ ez eus daou c'henad : Bedotia ha Rheocles
# Leksema

Er yezhoniezh e vez implijet an termen leksema pe leksem (saoz: lexeme) evit komz eus un unanenn vorfologel difetis hervez an dielfennadur steroniel. Klotaat a ra wall-wazh gant hollad stummoù disheñvel ur ger gante an hevelep ster diazez, da skouer kanañ, kan, kanomp, kanfec'h... a zo pep hini stummoù disheñvel an hevelep leksem.
Liammet eo keal al leskema ouzh hini al lemma, dreist-holl pa ra dave da stumm-meneg ur ger, da lâret eo ar stumm implijet dre voas evit komz eus un hollad gerioù gante an hevelep ster diazez. Klotaat ar ra ar stumm-se peurliesañ, met n'eo ket dre ret, gant hini ar pennger, da lâret eo ar stumm lakaet da ditl en ur geriadur.
Stag emañ pep leksem ouzh ur rummenn-ger resis (anv, verb...) gantañ un talvoud steroniel resis ha ma c'hell bezañ diveret pe displeget e kota ivez gant patrom displegadur pe diveradur resis, da lâret eo e c'hell dont war wel ul leksem dindan meur a furm disheñvel, da skouer al leskema hag a glot gant ar c'heal redek a glota gantañ meur a stumm displeget evel redan, redi, redas...
En em derc'hel a ra al leksemoù hervez reolennoù yezhadur pep yezh resis, da skouer an doare ma vez displeget ur verb a glota gant ul leksem bennak a zo stag ouzh patromoù resis ar yezh-mañ'r-yezh.
Ur c'heal pennañ eo hini al leksem evit a sell ouzh ar vorfologiezh dre ma c'hell talvezout a ra evit termeniñ kealoù morfologel all, da skouer an diforc'h etre displegadurezh diouzh un tu ha deveradurezh diouzh un tu all.

## Gwelit ivez:

* Kelf
* Morfologiezh
* Gwrizienn
* Lemma
* Stumm-meneg
# Lekitos

Ul lekitos zo ur seurt lestr gresian a veze implijet en henamzer evit mirout eoul, eoul olivez peurgetket. Ur c'horf moan o deus al lekitosoù hag ur skouarn stag ouzh gouzoug al lestr. Al lekitosoù a veze implijet evit oleviñ kelan ar wazed dizimez ha kavet e vez kalz anezhe er bezioù. Ar skeudennoù livet war al listri-se a ziskouez alies ar vuhez pemdeziek pe lidoù. Abalamour ma vezont implijet ken alies e degouezhioù liammet ouzh ar marv hag ar c'hañvoù e c'hallont ivez bezañ kinklet gant skeudennoù eus al lidoù kañv, pe skeudennoù a ziskouez un diouer pe un disparti.
Implijet stank e veze al listri-se war-dro ar Vvet kantved kent J.K., daoust ma'z eus bet kavet kalzik fardet a-raok, lod anezhe adalek 700 kent J.K.

## Seurtoù lekitosoù

Al lekitosoù a c'hall bezañ rannet e pemp seurt disheñvel :
* Al lekitosoù boutin pe lekitosoù kranennek, dezho etre 30 ha 50 cm daoust ma'z eus lekitosoù kalz brasoc'h, betek 1 metr dezho, a c'hall bezañ bet implijet e-lec'h ur maen-kañv,
* Lekitosoù Deianeria a oa produet e Korintos. Un drolinenn hirgelc'hiek o doa ha diskoaz ront hag e veze bihan o ment peurliesañ (20 cm). Produet e oant bet adalek deroù maread an tresadennoù du betek diwezh ar VIvet kantved,
* Al lekitosoù skoaziek, un emdroadur eus ar seurt boutin e oant. Produet e oant adalek kreiz ar Vvet kantved. Kinklet e veze ar pep brasañ gant teknik ar speurennoù gwenn hag e oant war-dro 20 cm,
* Al lekitosoù stumm, dezho nebeutoc'h evit 20 cm uhelder peurliesañ gant ur c'hof ront hag ur sichenn plaen,
* Al lekitosoù mezennek, dibaotoc'h evit ar re all, un drolinenn vi dezho gant ur gurunenn pikoù en o zraoñ a laka da soñjal en ur vezenn.
# Lekunberri

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lekunberri zo anv div gumun en Euskal Herria
* Lekunberri (Nafarroa Garaia) , e Nafarroa Uhel
* Lekunberri (Nafarroa Beherea) , e Nafarroa Izel, harp ouzh ar Pireneoù hag an harzoù-stad.
# Lekorne

Lekorne :
| Ti-kêr, e karter Lekorne. ||
| Anv okitaneg | Mendiondo |
| Anv gallek (ofisiel) | Mendionde |
| Bro | Lapurdi |
| Melestradurezh ||
| Stad | Frañs |
| Rannvro | Akitania-Nevez |
| Departamant | Pireneoù-Atlantel |
| Arondisamant | Baiona |
| Kanton | Hazparne |
| Kod kumun | 64377 |
| Kod post | 64520 |
| Maer Amzer gefridi | Lucien Betbeder 2014-2020 |
| Etrekumuniezh | Communauté de communes du pays d'Hasparren |
| Lec'hienn web | mendionde-lekorne.org |
| Poblañsouriezh ||
| Poblañs | 836 ann. (2020) |
| Stankter | 39 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 58 m — brasañ 846 m |
| Gorread | 21,47 km² |
| kemmañ |
Lekorne (Mendiondo en okitaneg; Mendionde e galleg hag ent-ofisiel) zo ur gumun eus Euskal Herria, e proviñs Lapurdi, en Iparralde, e kanton Hazparne, a-stok ouzh Nafarroa Beherea.

## Anv

Anvioù daou garter eo Lekorne ha Mendionde.

## Kumunioù amezek

* Lekuine en norzh
* Hazparne er gwalarn
* Aiherra (Nafarroa Beherea) er biz
* Heleta (Nafarroa Beherea) er reter
* Makea er c'hornôg
* Ortzaize ha Irisarri, er gevred o-div, e Nafarroa Beherea

## Monumantoù

* Ar gaztelu zahar (kreñvlec'h kentistorel) e Zihorri, etre Mendionde ha Heleta, 267 m.
* Kastell Garro
* Kastell Garro
* Polotva Gerezieta]
* Gourin kizellet (Gerezieta)

## Liammoù diavaez

a vo kavet e Wikimedia Commons.
* Lec'hienn ofisiel ar gumun
* ↑ Roadennoù ofisiel e lec'hienn an EBSSA
# Lekuine

Lekuine :
| Anv okitaneg | Bonlòc |
| Anv gallek (ofisiel) | Bonloc |
| Bro | Lapurdi |
| Melestradurezh ||
| Stad | Frañs |
| Rannvro | Akitania-Nevez |
| Departamant | Pireneoù-Atlantel |
| Arondisamant | Baiona |
| Kanton | Hazparne |
| Kod kumun | 64134 |
| Kod post | 64240 |
| Maer Amzer gefridi | Michel Etcheverry 2014-2020 |
| Etrekumuniezh | Communauté de communes du pays d'Hasparren |
| Poblañsouriezh ||
| Poblañs | 369 ann. (2020) |
| Stankter | 362 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 51 m — brasañ 146 m |
| Gorread | 1,02 km² |
| kemmañ |
Lekuine (Bonlòc en okitaneg; Bonloc e galleg hag ent-ofisiel) zo ur gumun eus Euskal Herria, e proviñs Lapurdi, en Iparralde, e kanton Hazparne, a-stok ouzh Nafarroa Beherea.
Bihanañ kumun Iparralde eo.

## Kumunioù amezek

* Hazparne er gwalarn
* Aiherra er reter
* Lekorne er mervent

## Tud

* Yves Salaberri “Xala” (1979-), pilotari a vicher.

## Liammoù diavaez

a vo kavet e Wikimedia Commons.
* ↑ Roadennoù ofisiel e lec'hienn an EBSSA
# Lekunberri (Nafarroa Garaia)

Lekunberri (euskareg ha stumm ofisiel; Lecumberri hervez ar stumm spagnolek) zo anv ur gumun euskarek eus Nafarroa Uhel, en Euskal Herria, un 30 km eus Iruñea, war hent Donostia. Gronnet eo penn-da-benn gant kumun Larraun.

## Poblañsouriezh

Emdroadur ar boblañs :
| 1897 | 1900 | 1930 | 1940 | 1950 | 1960 | 1970 | 1975 | 1981 | 1991 | 1999 | 2005 | 2006 | 2007 | 2008 |
| - | - | - | - | - | - | - | - | - | - | 834 | 1050 | 1085 | 1178 | 1295 |

## Tren

Dre eno e tremene an tren eus Donostia da Iruña, anvet tren ar Plazaola. Amañ evel e meura lec'h eo bet troet da hentglas.

## Tud brudet

* Ar strollad rock Berri Txarrak.
# Lekuona

Lekuona (pe Lecuona) zo un anv-tiegezh euskarek.
* Manuel de Lekuona (1894 - 1987 ), yezhour euskarek
* Nicolás de Lekuona ( 1913 - 1937 ), livour ha skrivagner
* Juan Maria Lekuona (1927 - 2005 ) beleg ha barzh,
* Julen Lekuona, kaner
* Gaizka Saizar Lekuona ( 1980 - ) melldroader spagnol
* Ernesto Lecuona, soner kuban

## Priz

* Priz Manuel Lekuona, priz lennegel euskarek, diwar anv ar yezhour
# Leleg

Ur yezh tchadek eus is-skourr ar yezhoù tchadek ar reter A.2 eo al leleg (lele) komzet gant tro-dro da 26.000 den e mervent Tchad (1991).

## Gwelet ivez

* Yezhoù tchadek ar reter
* Yezhoù afrez-aziatek
# Lekeitio

Lekeitio (stumm euskarek hag ofisiel ; Lequeitio e spagnoleg), zo ur gumun en Euskal Herria, e reter Bizkaia, stok ouzh Gipuzkoa. Niver an annezidi a sav da 7 143 (2023).
# Lekunberri (Nafarroa Beherea)

Lekunberri (Lecumberry e galleg hag ent-ofisiel) zo ur gumun eus Nafarroa Izel, en Euskal Herria, e kanton Donibane Garazi betek 2014, bremañ e kanton "Montagne basque" (departamant Pireneoù Atlantel, rannvro Nouvelle-Aquitaine).

## Kumunioù amezek

* Duzunaritze-Sarasketa en hanternoz
* Hozta, Behorlegi ha Mendibe er sav-heol
* Ahatsa-Altzieta-Bazkazane hag Ezterenzubi er c'huzh-heol
* Larraine er gevred
* er c'hreisteiz, en tu all d'an harzoù etre ar stadoù gall ha spagnol, emañ Otsagabia, e Nafarroa Uhel.

## Liammoù diavaez

a vo kavet e Wikimedia Commons.
# C (lavar programmiñ)

Ul lavar programmiñ kompilet eo al lavar C. Gallout a ra ur program skivet e C bezañ kompilet evit meur a reizhiad korvoiñ evel Microsoft Windows, Unix, Linux, ha kalz re all. Dre m’eo C ul lavar tost da hini ar mikroprosesor e c’heller sevel programmoù efedus-kenañ ennañ, met evit ar memes abeg eo diaesoc’h programmiñ e C evit el lodenn vrasañ eus al lavarioù all.
Implijet eo al lavar C evit skrivañ reizhiadoù korvoiñ, ha dreist-holl o gwiskadoù izel evel ar c’hraoñell, met ivez meziantoù a bep seurt: meziantoù burev, ostilhoù, c’hoarioù, hag all.

## Istor

Krouet eo bet al lavar C er bloavezhioù 70 gant Brian Kernighan ha Dennis Ritchie, da gentañ evit sevel ar reizhiad korvoiñ Unix. Er mare-se e oa ar reizhiadoù korvoiñ skrivet en asambler, lavar pep mikroprosesor; neuze e oa ret adskrivañ anezho evit pep mikroprosesor, ha diaes e oa bewech. Dre ma oa skrivet ul lodenn vras eus mammenn Unix e C e oa ur c’hod hepken a c’helled kompilañ evit pep mikroprosesor, ha ne oa ret skrivañ en asambler nemet lodennoù bihan ar vammenn.

### Doareoù

Lakaet o deus Kernighan ha Ritchie da c’houzout al lavar C en o levr, The C programming language (1978). War-lerc’h eo deuet an doare-se d’al lavar da vezañ anavezet evel K&R C (Kernighan ha Ritchie).
E 1989 eo deut er-maaz un doare d’al lavar C standardizet gant an ANSI, anvet ANSI C.
Deut eo er-maez doareoù nevez ha modernoc’h al lavar e 1999 (C99), 2011 (C11) ha 2018 (C18).

## Mammenn ur program C

Mammenn ur program C, da lavarout eo an destenn skrivet gant ar programmer, zo ur restr destenn pe meur a hini, ".c" o astenn dre gendiviz.
Evit lañsañ ar program e ranker lakaat ur c’hompiler da lenn ar vammenn ha produiñ ur restr da beurgas. Kompilerioù C zo evit al lodenn vrasañ eus ar reizhiadoù korvoiñ ha meur a hini zo meziantoù frank, en o zouesk gcc, kompiler C GNU Compiler Collection), ha clang, kompiler C LLVM.

## Framm ur program C

En ur program skrivet e C e kaver ur fonksion anvet "main", peurgaset e penn kentañ pa vez lañset ar program. Da skouer, sed amañ ur program dematañ :
Echuiñ a ra pep linenn gant ur pik-virgulenn (;).
Gallout a reer lakaat notennoù etre /* ha */. Ar c’hompiler ne ra mann ebet ganto, met gallout a reont bezañ talvoudus evit lennerien ar program.

## Gwelout ivez

* C++, ul lavar programmiñ savet diwar C.

## Daveoù

* ↑ Status of C99 features in GCC
* ↑ Clang: a C language family frontend for LLVM
# CSS Virginia

Ar CSS Virginia a oa bet ar c'hentañ lestr-hobregonet brezel dre aezhenn. Savet e oa bet kuzh gant ar Confederate States Navy e-pad kentañ bloavezh Brezel diabarzh Stadoù-Unanet Amerika. Savet e oa bet evel ur c'hastell-kreñv hobregonet o adkemer lodenn diazez ar vag brezel dre aezhenn USS Merrimack. Ar Virginia a oa bet unan eus ar bigi brezel o kemer perzh e Emgann Hampton Roads, gant eus tu an Unaniezh an USS Monitor e miz Meurzh 1862. An emgann a zo chomet brudet dre ma oa bet ar c'hentañ emgann war-vor etre Listri-hobregonet.
# CV

CV zo ur berranv evit
* Cabo Verde, anv ofisiel ar C'hab Glas
* Cheval-vapeur ("marc'h-nerzh") , un unanenn velestradurel implijet e Bro-C'hall evit lakaat taosoù war ar c'harbedoù-tan hervez galloudegezh o c'heflusker.
* Coalició Valenciana, us strollad politikel er Pais Valencia, e Spagn,
* Curriculum vitae
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# CSS David

CSS David a oa ur vag torpeder eus mare Brezel diabarzh Stadoù-Unanet Amerika. D'ar 5 a viz Here 1863 e voe implijet evit un dagadennig war an USS New Ironsides, a oa o kemer perzh e blokus e Charleston (South Carolina).

## Istor

Savet e oa bet an David hervez patrom St. Julien Ravenel. Da gentañ ne oa nemet ur vag prevez, savet gant T. Stoney e Charleston, South Carolina, e 1863. Lakaet e oa bet e-barzh ar morlu kengevreet.
En holl e vefe bet savet un ugent bag-torpilenn doare David type hag implijet gant at CSN. Ar vag e stumm ur sigar a c'helle dougenn ur vombezenn (81 × 25 sm) evit ur pouezh a 60 kilo. Ar vombezenn a oa staget ouzh ur vrec'h e beg ar vag. Ar CSS David a oa implijet evel darn spluj: douar a oa lakaet da zont er ballast, evel-se e oa evit an darn dindan-vor. Soñj krouer an David a oa e vefe tu implij anezhañ en dour izel ar pezh a rae eus ar vag ul lestr-spluj hervez ar stumm hollek. En gwirionez e chome ur vag rak ne spluje ket tout ar vag. Implijet diouzh noz, o kuzumiñ glaou anthracite (deviñ a ra hep moged), an David a oa diaes spontus da vezañ gwelet evel ur gwir lestr-spluj.
# CZ 82

Ar CZ 82, anvet ivez Pistole vz. 82 en arme, zo ur bistolenn damaotomatek daou-ober produet adalek 1983 gant an embregerezh tchekoslovakat Česká zbrojovka. Kambret e oa da gentañ e 9 × 18 mm Makarov, a oa ur c'halibr standart evit armoù-dorn broioù Pakt Varsovia. Produet eo bet betek 1992. Ur stumm sivil anvet CZ 83 a voe savet e 1983 ivez. Ouzhpenn d'an 9 mm Makarov e oa kambret e .380 ACP ha .32 ACP. Produet eo bet er Stadoù-Unanet gant CZ USA betek 2012.

## Implij

Arme Slovakia a ra c'hoazh gant ar CZ 82. En arme Tchekia eo bet kemeret he flas gant ar CZ 75 P-01 tamm-ha-tamm adalek 2012. Implijet e vez ivez gant nerzhioù surentez un nebeud broioù evel Viêt Nam, Indonezia pe Jorjia. E miz Meurzh 2022 ez eus bet kaset 30.150 skouerenn eus ar CZ 82 da Nerzhioù Lu Ukraina gant ar gouarnamant tchek, da vare aloubadeg Ukraina gant Rusia.

## Daveennoù

* ↑ Hervez mod-implij an arm (en) (diell) (pellgarget d'an 18/08/2024)
* ↑ (cz) VIT Lukáš, První česká vojenská pomoc Ukrajině se skládá ze zbraní, které zná každý český voják základní vojenské služby, war Armadni Zpravodaj (lennet d'an 18/08/2024)
# Karl XI

Karl XI, ganet e 1655 ha marvet e 1697, a oa roue Sveden adalek 1660 betek e varv, er marevezh istorel a zo anvet Impalaeriezh Sveden.

## E dud

Mab e oa da Karl X Gustav, roue Sveden, ha da Hedvig Eleonora av Holstein-Gottorp (1636-1715), a oa merc'h da Frederik III af Slesvig-Holsten-Gottorp ha da Maria Elisabeth von Sachsen (1610–1684).

## E vuhez

Pemp bloaz ne oa ken pa varvas e dad Karl Gustav en 1660. Daoust da se e voe anvet da roue. E vamm Hedvig Eleonora av Holstein-Gottorp a voe anvet da rejantez

## Dimeziñ

En 1680 e timezas da Ulrika Eleonora av Danmark (1656-1693), merc'h da Frederik III, roue Danmark ha roue Norge, ha da Sophie Amalie von Braunschweig-Lüneburg.

## Bugale

Seizh bugel o doe, met ne vevas nemet tri.
* Hedvig Sofia (1681-1708), a zimezas en 1698 da Fredrik IV av Holstein-Gottorp (1671-1702), mab da Christian Albert av Holstein-Gottorp. Tud-kozh a-berzh tad int d'an impalaer rus Pêr III Rusia.
* Karl XII (1682-1718), roue Sveden (1697-1718), dibried ha divugel;
* Gustaf (1683-1685), marvet da zaou vloaz;
* Ulrik (1684-1685) marvet da ur bloaz;
* Fredrik (1685-1685)
* Karl Gustaf (1686-1687)
* Ulrika Eleonora ar Yaouankañ (1688-1741), rouanez Sveden war-lerc'h he breur Karl XII; en 1715 e timezas da Fredrik von Hessen-Kassel(1720-1751), roue Sveden; bugel ebet n'o doe.

## Levrlennadur

* Généalogie des rois et des princes, gant Jean-Charles Volkmann, Jean-Paul Gisserot, 1998.
# Karl XIII

Karl XIII (1748-1818) a oa ur priñs svedat, Dug Södermanland da gentañ, ha goude-se roue Sveden adalek 1809, ha roue Norge, evel Karl II, adalek 1814 betek e varv e 1818 .

## E vuhez

Eil mab ar roue Adolf Fredrik e oa. E vamm, Lovisa Ulrika, a oa c'hoar da Frederig II Prusia.

## E ren

Ren a reas pa oa bet diskaret e niz Gustav IV Adolf, mab d'e vreur ar roue Gustav III, gant un taol-stad.

## Dimeziñ ha bugale

Dimezet e oa d'ar briñsez Hedvig Elisabet Charlotta av Holstein-Gottorp, hogen bugel ebet n'o doe. Se zo kaoz e voe advabet gante ar jeneral gall Bernadotte.
Ur mab en doa bet a-raok e eured avat, gant e serc'h Augusta von Fersen‎:
* Carl Löwenhielm (1772-1861)
Serc'hed all en doa bet ivez: Charlotte Eckermann, Charlotte Slottsberg , Lolotte Forssberg, Mariana Koskull ...

## E varv

Mervel a reas e miz C'hwevrer 1818, e bried a varvas pevar miz goude, e miz Mezheven. Bernadotte a renas war e lerc'h.